

**Pecyn Recriwtio**

Pennaeth Tîm Arolygu ar y Cyd

Dyddiad Cau: 10 Gorffennaf 2022

Dyddiadau Cyfweliadau: Cyfweliadau rownd gyntaf WC 11 a 18 Gorffennaf, Panel WC 25 Gorffennaf. Dyddiadau yn amodol ar fân newidiadau.



|  |  |
| --- | --- |
| **Cymdeithas Llywodraeth Leol Cymru** | |
| **Welsh Local Government Association** | |
| **Un Rhodfa’r Gamlas**  Heol Dumballs  Caerdydd  CF10 5BF  **Ffôn:** 029 2046 8600 | **One Canal Parade**  Dumballs Road  Cardiff  CF10 5BF  **Tel:** 029 2046 8600 |
|  | |
| **wlga.cymru** | **wlga.wales** |

Cymdeithas Llywodraeth Leol Cymru – Llais Cynghorau Cymru

Ni yw Cymdeithas Llywodraeth Leol Cymru. Rydym yn sefydliad trawsbleidiol dan arweiniad gwleidyddol sy’n ceisio rhoi llais cryf i lywodraeth leol ar lefel genedlaethol. Rydym yn cynrychioli buddiannau llywodraeth leol ac yn hybu democratiaeth leol yng Nghymru.

Y 22 Cynghorau yng Nghymru yw ein aelodau ac mae'r tri awdurdod tân ac achub ac awdurdodau'r tri pharc cenedlaethol yn aelodau cyswllt.

**Rydym yn credu bod y syniadau sy’n newid bywydau pobl yn digwydd yn lleol.**

Mae cymunedau ar eu gorau pan maent yn teimlo eu bod wedi cysylltu â’u cyngor trwy ddemocratiaeth leol. Trwy gefnogi, hwyluso a chyflawni’r cysylltiadau hyn, gallwn ddatblygu democratiaeth leol fywiog sy’n caniatáu i gymunedau ffynnu.

**Ein prif nod** yw hyrwyddo, diogelu, cefnogi a datblygu llywodraeth leol ddemocrataidd a buddiannau awdurdodau lleol yng Nghymru.

**Byddwn yn cyflawni ein gweledigaeth drwy**

* Hybu rôl ac amlygrwydd cynghorwyr ac arweinwyr cynghorau
* Sicrhau disgresiwn lleol mwyaf mewn deddfwriaeth neu ganllawiau statudol
* Cefnogi a sicrhau cyllid cynaliadwy a hirdymor i gynghorau
* Hybu gwelliant o dan arweiniad sector
* Annog democratiaeth leol fywiog, sy’n hybu mwy o ddemocratiaeth
* Cefnogi Cynghorau i reoli eu gweithlu yn effeithiol

**Pennaeth Tîm Arolygu ar y Cyd**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Graddfa/Cyflog:** Graddfa 7 (SCP 50 i 55) £52,506 i £72,234

**Cyfnod:** Llawn Amser, Cyfnod Penodol am 2 Flynedd

**Yn atebol i:** Cyfarwyddwr y Gwasanaethau Cymdeithasol a Thai

**Lleoliad:**  Un Rhodfa’r Gamlas, Dumballs Road, Caerdydd (mae hon yn swydd dros Gymru gyfan, felly bydd disgwyl i ddeiliad y swydd deithio’n rheolaidd i Gaerdydd ac ar draws Cymru er gellir trafod hyblygrwydd ac yn unol â pholisi gweithio'n hyblyg)

**Swydd dan gyfyngiadau gwleidyddol:** Ydi

**Cymraeg yn hanfodol:** Na. Mae’r gallu i ysgrifennu a siarad Cymraeg yn rhugl yn ddymunol ar gyfer y swydd hon.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ynglŷn â’r Swydd**

Dyma gyfle cyffrous a heriol i ddatblygu, sefydlu ac arwain y Tîm Arolygu ar y Cyd yng Nghymru. Mae’r Tîm Arolygu ar y Cyd yn elfen allweddol o’r diwygiadau a fydd yn cyfrannu’n arwyddocaol at weithredu uchelgais Llywodraeth Cymru (LlC) o ddiwygio’r system bresennol o adeiladu diogelwch er mwyn i bobl deimlo’n saff a diogel yn eu cartrefi, fel y nodir yn [Rhaglen Lywodraethu](https://gov.wales/sites/default/files/publications/2022-01/programme-for-government-update-december-2021.pdf) a [Chytundeb Cydweithredu.](https://gov.wales/sites/default/files/publications/2021-11/cooperation-agreement-2021.pdf)

Mae’r swydd yn un â phroffil uchel ac mae’n ffurfio rhan o’r dull o wella diogelwch adeiladau preswyl amlfeddiant yng Nghymru.

Yn gynnar yn 2021, tynnodd ymgynghoriad Llywodraeth Cymru – *Adeiladau Mwy Diogelwch yng Nghymru,* sylw at gynigion am ddiwygiad cynhwysfawr o ddeddfwriaeth a fyddai’n cyfrannu at ddiogelwch adeiladau yng Nghymru. Fe ganolbwyntiodd ar newid deddfwriaethol ar draws cylch bywyd adeiladau yn ogystal â nodi dyheadau am newid diwylliant yn y modd mae adeiladau’n cael eu dylunio, eu hadeiladu a’u rheoli. Daeth Llywodraeth Cymru i’r casgliad y dylid sefydlu Tîm Arolygu ar y Cyd yng Nghymru.

Rydym ni’n chwilio am ymgeisydd eithriadol i arwain y gwaith o ddatblygu a gweithredu Tîm Arolygu ar y Cyd, yn cynnwys sefydlu cwmni i gynnal y Tîm Arolygu ar y Cyd. Byddwch hefyd yn arwain y gwaith o recriwtio a rheoli tîm amlddisgyblaethol, medrus iawn i weithio ar y cyd ag Awdurdodau Tân ac Achub Cymru, ac Awdurdodau Lleol (ALlau) i wella diogelwch adeiladau amlfeddiant yng Nghymru. Mae cydweithio a gweithio mewn partneriaeth yn allweddol; mae ymgysylltu gyda budd-ddeiliaid allweddol; rhannu gwybodaeth a gwersi a ddysgwyd a helpu i lunio datblygiad polisi at y dyfodol yn sylfaenol.

Dyma benodiad am gyfnod penodol o ddwy flynedd a fydd yn dod i ben ar 2024 ac mae ar gael ar sail llawn-amser.

Mae hon yn swydd genedlaethol a bydd angen teithio ar draws Cymru’n rheolaidd er mwyn ymgysylltu a chydweithio gydag Awdurdodau Lleol Cymru yn ogystal â’r Awdurdodau Tân ac Achub; arwain y gwaith paratoi cyn arolygiad; sefydlu dull effeithiol o gasglu a dadansoddi data cymhleth ar draws Tîm Arolygu ar y Cyd; a sicrhau llwyddiant cyffredinol y gwasanaeth a’r tîm.

**Swydd Ddisgrifiad**

Bydd gan yr ymgeisydd llwyddiannus rôl strategol allweddol, gan wneud gwahaniaeth i ddiogelwch adeiladau mewn adeiladau preswyl amlfeddiant. Yn gyfforddus yn gweithio'n gyflym ac mewn amgylchiadau heriol, byddwch yn datblygu manylion priodol am y swydd a chwmpas y Tîm Arolygu ar y Cyd, yn cynnwys polisïau a gweithdrefnau a’r model gweithredu. Yn bwysig, bydd datblygu dull arolygiad ar sail risg yn ogystal â recriwtio a sefydlu tîm newydd i gefnogi a galluogi gwaith Tîm Arolygu ar y Cyd yn agweddau allweddol o’r rôl, yn ogystal â gweithio gyda swyddogion CLlLC i sefydlu cwmni newydd i gynnal y Tîm Arolygu ar y Cyd.

Ar ôl ei sefydlu, byddwch yn gyfrifol am arwain y tîm o ymgynghorwyr medrus i weithio ochr yn ochr ag Awdurdodau Lleol ac Awdurdodau Tân ac Achub i’w cefnogi i archwilio’r adeiladau preswyl amlfeddiant mwyaf cymhleth yng Nghymru. Bydd sefydlu’r rhwydweithiau a chysylltiadau yma ar draws amryw o wasanaethau, a phartneriaid perthnasol a/neu fudd-ddeiliaid allweddol yn gyflym yn agwedd sylfaenol o’r rôl, ac yn allweddol i lwyddiant cyffredinol y tîm.

Bydd eich tîm yn eich cynghori ar lwybrau i sicrhau gwelliant a gorfodaeth adeiladau a nodwyd. Bydd eich tîm yn un ymgynghorol heb unrhyw bwerau gorfodi uniongyrchol, felly bydd eich gallu i drin maes cymhleth, gweithio mewn undod gyda chyrff gorfodi presennol a thrafod ac ymgysylltu’n llwyddiannus gyda pherchnogion adeiladau yn hanfodol.

Oherwydd natur y gwaith, bydd angen i chi fod yn gyfforddus yn arwain tîm o bell; goruchwylio arolygiadau ar y safle; cydweithio a gweithio mewn partneriaeth sydd wedi’i ymrwymo i weithredu gyda dull a meddylfryd o welliant parhaus; adolygu cynnydd gyda phartneriaid ac addasu fel y bo angen. Efallai y bydd deiliad y swydd angen aros dros nos mewn lleoliadau amrywiol yng Nghymru yn ystod yr wythnos waith.

**Dyletswyddau a Chyfrifoldebau:**

* Gweithio gyda CLlLC, Llywodraeth Cymru, Partneriaethau Lleol a budd-ddeiliaid a nodwyd i ddatblygu trefniadau sydd eu hangen i ddatblygu a sefydlu’r Tîm Arolygu ar y Cyd a thrafod gyda swyddogion CLlLC am greu cwmni i gynnal y Tîm Arolygu ar y Cyd.
* Arwain y gwaith o recriwtio prif ymgynghorwyr (rheoli adeiladu; iechyd amgylcheddol; tân ac achub) a staff cefnogi (rheolwr cyfathrebu a swyddog gwybodaeth) i’r Tîm Arolygu ar y Cyd i fod yn gyfrifol am adnoddau dynol.
* Cymryd cyfrifoldeb cyffredinol am reolaeth ariannol ac adrodd i Dîm Arolygu ar y Cyd, yn cynnwys arwain ar baratoi cyllideb a rhagolygon.
* Arwain tîm y prif ymgynghorwyr yn cynnwys goruchwylio, gwerthuso, sicrhau ansawdd, hyfforddi a datblygu.
* Cydweithio, datblygu ac ymgynghori ar raglen arolygu dwy flynedd o adeiladau preswyl risg uchel a atgyfeiriwyd gan yr Awdurdodau Lleol ac Awdurdodau Tân ac Achub, gan ymgysylltu gyda budd-ddeiliaid allweddol i adeiladu perthnasau cadarnhaol, galluogi gweithrediad a chanlyniadau priodol.
* Arwain y tîm i ddylunio a chyflwyno dull seiliedig ar risg i adnabod yr adeiladau mewn sgôp.
* Arwain trafodaethau gyda pherchnogion adeiladau i gael mynediad i’r adeiladau sydd angen eu harolygu.
* Trosolwg strategol o ddewisiadau ar gyfer arolygiadau yn cynnwys defnyddio arbenigedd y prif ymgynghorwyr; cyrff gorfodi a chael mynediad at gyngor gan ymgynghorwyr cyfreithiol a pheiriannydd tân (fel y bo angen).
* Sicrhau iechyd a diogelwch y Tîm Arolygu ar y Cyd a phartneriaid, yn cynnwys cwblhau asesiadau risg ar gyfer pob bloc cyn arolygiadau.
* Cynhyrchu adroddiadau ysgrifenedig o fewn amserlenni tynn sy’n amlinellu cyngor cynhwysfawr ar ganfyddiadau’r arolwg a dewisiadau ar gyfer gwella a gorfodi.
* Cynnal cofnodion o bob archwiliadau, asesiadau, cyfarfodydd a chyngor a roddir.
* Hwyluso cyfarfodydd ar ôl arolygiadau gydag Awdurdodau Lleol ac Awdurdodau Tân ac Achub er mwyn cytuno ar gamau nesaf ar ôl arolygiadau.
* Dilyn y wybodaeth ddiweddaraf o ran datblygiadau polisi a rheoliadau er mwyn ymgysylltu’n effeithiol gyda chyrff gorfodi a sicrhau’r canlyniadau gorau i breswylwyr.
* Ymgysylltu'n rheolaidd gyda chydweithwyr polisi yn Llywodraeth Cymru er mwyn dylanwadu ar ddatblygiad polisi.
* Cydlynu ymatebion i ohebiaeth, cwynion a cheisiadau Rhyddid Gwybodaeth yn unol ag arferion da.
* Ymgysylltu’n effeithiol gyda budd-ddeiliad perthnasol (yn cynnwys ar lefel bwrdd), fel y bo angen i gyfathrebu’r weledigaeth i’r tîm; rhannu arferion gorau a gwersi a ddysgwyd.
* Ymgymryd ag unrhyw ddyletswyddau eraill sydd gymesur â'r swydd yn ôl yr angen.

**Manylion am yr Unigolyn**

**Hanfodol**

Gwybodaeth a Phrofiad

* Gradd Anrhydedd neu gyfwerth, gan arbenigo naill ai mewn Rheoli Adeiladu, Diogelwch Tân neu Iechyd Amgylcheddol, gyda phrofiad helaeth perthnasol o weithio yn y diwydiant/sector.
* Aelod Corfforaethol o naill ai Cymdeithas Peirianwyr Adeiladau neu Sefydliad Brenhinol y Syrfewyr Siartredig.
* Profiad sylweddol o weithio mewn swydd uwch arweinyddiaeth gan ganolbwyntio ar arolygu adeiladau preswyl amlfeddiant.
* Gwybodaeth fanwl o ddeddfwriaeth bresennol a deddfwriaeth arfaethedig, sy’n berthnasol i reoli adeiladu presennol, System Mesur Iechyd a Diogelwch ar gyfer Tai a diogelwch tân.
* Gwybodaeth am bob agwedd o Reoli Adeiladu a swyddogaethau cysylltiedig.
* Gwybodaeth sylweddol am ddeddfwriaeth megis System Mesur Iechyd a Diogelwch ar gyfer Tai a Deddf Tai 2004.
* Profiad o arweinyddiaeth gref a chyfathrebu trwy ystod eang o fudd-ddeiliaid, yn aml gyda safbwyntiau a barn sy’n gwrthdaro.
* Profiad o arwain tîm amlddisgyblaeth o arbenigwyr technegol profiadol iawn gyda’r gallu i ddatrys anghydfodau’n effeithiol, arwain sgyrsiau llawn tyndra a chyflwyno canlyniadau sydd eu hangen.
* Profiad o allu gweithio trwy adeiladu consensws ymysg grwpiau buddiant a budd-ddeiliad amrywiol.

Sgiliau a Gallu

* Tystiolaeth o werthfawrogiad, neu’r gallu i’w gael yn sydyn o’r problemau presennol sy’n wynebu diogelwch adeiladau, yn benodol adeiladau preswyl amlfeddiant.
* Hanes blaenorol o ddelio â phartneriaid proffil uchel a meithrin rhwydweithiau effeithiol gyda grwpiau amrywiol.
* Gallu datrys problemau ac unioni unrhyw broblemau wrth iddynt godi.
* Gallu darparu profiad arbenigol a gwaith o ansawdd uchel.
* Gallu dangos annibyniaeth, gwrthrychedd a gallu i gymhathu a dadansoddi data a thystiolaeth gymhleth.
* Gallu cyflenwi cynlluniau.
* Sgiliau cyfathrebu rhagorol, yn ysgrifenedig ac wyneb yn wyneb, gallu ysgrifennu'n gryno a chymhellol; gallu cyfuno materion a data soffistigedig mewn modd hawdd i’w ddeall a chanolbwyntio ar y wybodaeth mwyaf berthnasol.
* Yn hyderus yn cyfrannu at strategaeth a datrys problemau’n effeithiol.
* Sgiliau dylanwadu a thrafod ardderchog ar lefel uwch fudd-ddeiliaid, bod yn llwyddiannus wrth ddatblygu a meithrin perthnasau strategol.
* Dull cydweithio i weithio mewn tîm, arddangos y gallu i adeiladu ac arwain timau llwyddiannus, llawn cymhelliant ac amrywiol.
* Cydnerth tra’n delio gyda blaenoriaethau sy’n newid, cadw’ch pwyll mewn amgylchiadau o straen.
* Sgiliau rhyngbersonol ardderchog, arddangos gallu i wrando a mentora’n hyderus.

Arall

* Gallu siarad Cymraeg, neu barodrwydd i ddysgu.
* Parod i weithio gyda'r nos ac ar benwythnosau yn ôl yr angen.
* Parod i deithio'n bell ar draws Cymru a’r DU yn ôl y gofyn.

# Buddiannau: Gweithio i CLlLC

Mae CLlL yn le cyffrous i weithio ynddo.

Mae CLlLC yn symud i swyddfeydd cynllun agored newydd, modern yn One Canal Parade, Caerdydd ym mis Rhagfyr 2021. Mae Gorymdaith Un Gamlas yn rhan o ddatblygiad trefol newydd cyffrous, sy'n cynnwys amrywiaeth o amwynderau lleol ac sydd o fewn taith gerdded fer o Orsaf Caerdydd Canolog a Chanol y Ddinas.

Yn ddiweddar, mae CLlLC wedi cyflwyno trefniadau gweithio ystwyth arloesol sy'n rhoi llawer o hyblygrwydd o ran pryd a ble y gwneir gwaith; mae'r swyddfa newydd yn One Canal Parade wedi'i harfogi'n llawn o ran cynllun, dodrefn a seilwaith TGCh i gefnogi pob math o arddulliau gwaith unigol a chyfunol.

Ar hyn o bryd, fodd bynnag, ac yn fwyaf na thebyg ar ddechrau 2022, gweithio gartref fydd y prif arddull gwaith, gan ystyried neges Llywodraeth Cymru sy'n gysylltiedig â Covid 19 i weithio gartref lle bynnag y bo modd.

Rydym yn cynnig amgylchedd gwaith cyfeillgar a chefnogol i staff, ynghyd ag amrywiaeth o fanteision sy'n gysylltiedig â chyflogaeth -

* **Codiadau cyflog cynyddrannol a chyfraniadau i’r cynllun pensiwn llywodraeth leol**
* **26 diwrnod o wyliau, yn codi i 29 ar ôl 3 blynedd ac yna’n codi i 32 ar ôl 5 mlynedd o wasanaeth, ac 8 diwrnod o wyliau’r banc**
* **Polisi gweithio ystwyth sydd yn cynnwys gweithio'n hyblyg a’r opsiynau i weithio gartref.**
* **Cynllun Beicio i'r Gwaith, cyfleusterau benthyciad teithio a maes parcio am ddim i staff**
* **Ystod o bolisïau cefnogol, gan gynnwys egwyliau gyrfa, rhannu swydd, cynllun prynu gwyliau a threfniadau gwyliau eraill.**
* **Absenoldebau mamolaeth, mabwysiadu, tadolaeth ac absenoldeb rhiant a rennir hael**
* **Swyddfa wedi’i lleoli’n ganolog yng nghalon un o ddinasoedd mwyaf bywiog y DU**

**Telerau Cyflogaeth**

Mae CLlLC yn cyflogi ei gweithwyr yn ôl amodau’r Cydgyngor Gwladol dros Wasanaethau Llywodraeth Leol a’r amryw gytundebau lleol sydd wedi’u newid. Dyma’r prif ofynion:

**Cyflog:**

Byddwn ni’n talu’ch cyflog fesul mis calendr trwy gredyd banc ar y 15fed diwrnod o bob mis neu oddeutu hynny.

**Oriau gwaith**:

Yr wythnos waith safonol yw 36 awr, ond mae trefniadau gweithio ystwyth newydd CLlLC yn cynnig cyfleoedd helaeth ar gyfer gweithio hyblyg a'r gallu i gydbwyso ymrwymiadau gwaith ochr yn ochr ag amser nad yw'n gweithio a gwyliau blynyddol. Nod y Gymdeithas yw sicrhau bod y manteision sy'n deillio o weithio ystwyth yn cefnogi'r gwaith o ddarparu gwasanaethau o ansawdd uchel gan sicrhau ar yr un pryd fod pawb o fewn ein gweithlu yn teimlo eu bod yn cael eu cefnogi'n dda. O fewn y fframwaith gweithio ystwyth hwn, mae gan bob unigolyn gyfrifoldeb i gydweithredu â chydweithwyr i weithredu trefniadau gweithio unigol, tîm a sefydliadol sydd i gyd yn canolbwyntio ar gyflawni blaenoriaethau CLlLC.

**Treuliau teithio a chynnal:**

Un o’r amodau penodi yw bod ein staff yn fodlon gweithio unrhyw le yng Nghymru, gweddill y Deyrnas Gyfunol neu Ewrop ar adegau. Byddwn ni’n talu treuliau teithio a chynnal yn ôl cynllun CLlLC pan fo rhywun yn gweithio y tu allan i’w ganolfan.

**Gwyliau:**

Yr hawl gwyliau am flwyddyn lawn (mae’r flwyddyn wyliau yn weithredol o 1 Ebrill tan 31 Mawrth y flwyddyn ganlynol) fydd 26 diwrnod i ddechrau, ynghyd â gwyliau statudol. Gallai gweithwyr llywodraeth leol presennol dderbyn gwyliau ychwanegol yn seiliedig ar wasanaeth parhaus i lywodraeth leol.

**Pensiwn:**

Bydd yr ymgeisydd llwyddiannus yn cael ei dderbyn yn awtomatig i’r Cynllun Pensiwn Llywodraeth Leol. Cynllun cyfrannol yw hwn sydd wedi nodi buddion ar gyfer gweithwyr. <https://mpfmembers.org.uk/content/members-currently-contributing-lgps>

**Rhybudd:**

Os ydych chi’n bwriadu gadael eich swydd, rhaid rhoi gwybod fis calendr ymlaen llaw. Caiff y cyfnod ddechrau unrhyw ddiwrnod o’r mis. Rhaid i staff uwch roi rhybudd o 3 mis. Yn yr un modd, rhaid i CLlLC roi rhybudd i chi fis calendr ymlaen llaw neu roi rhybudd yn ôl y cyfnod statudol cyfredol, faint bynnag sy’n hiraf.

**Telerau Secondiad**

Bydd yr ymgeisydd llwyddiannus yn parhau’n un o weithwyr ei gyflogwr presennol a fydd yn talu ei gyflog o hyd gan adennill yr arian hwnnw o CLlLC.  Ni fydd amodau na thelerau’r gwaith yn newid.  Bydd y Gymdeithas yn ad-dalu costau teithio ar gyfer busnes a threuliau a ysgwyddir ar secondiad. Dylai pob ymgeisydd ddarllen polisi secondiadau ei sefydliad, a chael caniatâd ei reolwr cyn cyflwyno cais.

**Swyddi o dan gyfyngiadau gwleidyddol CLlLC:**

Ni fydd CLlLC yn penodi staff neu weithwyr mewn unrhyw rinwedd, unrhyw Gynghorydd sy'n Aelod ar hyn o bryd (yn cynnwys aelod cyfetholedig) o awdurdod lleol, neu unrhyw gorff arall sy'n aelod o CLlLC e.e. Awdurdod y Parc Cenedlaethol neu a oedd wedi bod yn Aelod yn y 12 mis blaenorol (a.116 Deddf Llywodraeth Leol (DLlL) 1972).

Ystyrir y swyddi canlynol yn rhai â chyfyngiadau gwleidyddol (yn unol â’r swyddi awdurdodau lleol hynny a nodwyd yn Adran 2(1) o Ddeddf 1989[[1]](#footnote-2):

* Pob aelod o’r Uwch Dîm Rheoli
* Pob swyddog a delir yn uwch na Phwynt 30 ar y Golofn Gyflog
* Swyddogion eraill sy’n rhoi cyngor rheolaidd i awdurdodau lleol
* Unrhyw swyddog gyda rôl sy’n cynnwys siarad ar ran CLlLC i’r cyfryngau.

Mae WLGA yn cyflogi ei staff yn ôl egwyddorion cyfleoedd cyfartal.

Ymgeisiwch Nawr!

I gael trafodaeth gychwynnol am y rôl a'r sefydliad, cysylltwch â'n partneriaid yn Hays Executive

Simon Winspear 07525 466 357 & simon.winspear@hays.com

Mark Bearn 07872 672 290 & mark.bearn@hays.com

Marcia Williams 07515 482 954 & marcia.williams@hays.com

I wneud cais, anfonwch CV a llythyr eglurhaol erbyn y dyddiad cau, sef dydd Sul 10 Gorffennaf 2022 am 23.55 i:

Ychwanegwch y nodyn priodol yma - gwnewch gais am y rôl hon @hays.com

Bydd ymgeiswyr ar y rhestr fer yn cael eu gwahodd i gyfweliad trwy Microsoft Teams ar WC 11th neu 18th Gorffennaf:

Efallai y gofynnir i ymgeiswyr ar y rhestr fer gyflawni tasg cyn mynychu cyfweliad terfynol, yn ogystal â thasg cyn cyfweliad ar y diwrnod, gyda sesiwn gyda phanel dethol i ddilyn.

Yr ymgeisydd llwyddiannus bydd gofyn iddynt ddarparu tystiolaeth o hunaniaeth a chymhwysedd i weithio yn y DU

1. Rhan I o Ddeddf Llywodraeth Lleol a Thai 1989 a Rheoliadau Llywodraeth Leol (Swyddi dan Gyfyngiadau Gwleidyddol) (Cymru) 2008 [↑](#footnote-ref-2)